त्यसरी दलीय वफादारीका आधारमा हुने कुनै पनि नियुक्ति मान्य नहुने भनेर हामीले बारम्बार भन्दै आएका छौं । स्मरण रहोस्, कुनै बेला दक्षिण एसियाकै अब्बल मानिने त्रिवि शिक्षण अस्पताल दलीय भागवण्डाबाट आएका कार्यकर्ताहरुले झण्डै धराशायी पारेका कारण हामीले स्वास्थ्य र मेडिकल शिक्षा सुधार अभियान शुरु गरेका थियौं । यसबीच यो संस्था धराशायी हुने प्रक्रिया यदि रोकिएको छ भने हाम्रै अभियानका कारण वरिष्ठताका आधारमा आएका पदाधिकारीहरुका कारण भएको छ ।
